NELJANDA KOOSSEISU

OTSUS

Haapsalu,								17. detsember 2004 nr 155

Detailplaneeringu kehtestamine
(Posti tn 44, Haapsalu)

Detailplaneering (Posti tn 44, Haapsalu) algatati Moskva Patriarhaadi Eesti Õigeusu Kiriku taotluse alusel Haapsalu Linnavolikogu 28.05.2004 otsusega nr 123. Planeeringu eesmärgiks oli munitsipaalomandis oleva üldmaa krundi jagamine nii, et kalmistul asuv Neeva Aleksandri kirik saaks omaette krundi. Nõuete kohaselt kooskõlastatud planeering võeti vastu Haapsalu Linnavalitsuse 29.10.2004 korraldusega nr 692 ja avalik väljapanek toimus ajavahemikul 11.11 - 25.11.2004. Parandusettepanekuid planeeringu kohta ei esitatud.
Juhindudes Haapsalu põhimääruse § 12 lg 1 p 34, § 62, kohaliku omavalitsuse korralduse seaduse § 6 lg 1, § 22 lg 1 p 33, § 23, planeerimisseaduse § 24 lg 3, § 25 lg 4 ja lg 5, § 26 lõigetest 1 ja 2 ning haldusmenetluse seadusest, Haapsalu Linnavolikogu otsustab:

1.	Kehtestada Haapsalus Posti tn 44 detailplaneering.

2.	Haapsalu Linnavalitsuse ehituse- ja arhitektuurigrupil:
2.1.	saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale;
2.2.	saata otsuse koopia punktis 1 nimetatud detailplaneeringu kehtestamise kohta koos planeeringu põhijoonisega Maa-ameti Lääne katastribüroole (Ehte tn 9, 90509 Haapsalu).

3.	Otsus avalikustada väljapanekuga Haapsalu Linnavolikogu Kantseleis ning koostöös linnavalitsuse avalike suhete nõunikuga avaldada ühe kuu jooksul peale otsuse jõustumist teade detailplaneeringu kehtestamise kohta ajalehes Lääne Elu.

4.	Otsus jõustub avalikustamisega Haapsalu Linnavolikogu Kantseleis.

5.	Käesoleva otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Arder Väli
Volikogu aseesimees